open-index/open-wikipedia-markdown huggingface dataset:
माखनलाल चतुर्वेदी राष्ट्रीय पत्रकारिता एवं संचार विश्वविद्यालय

**माखनलाल चतुर्वेदी राष्ट्रीय पत्रकारिता एवं संचार विश्वविद्यालय** का नाम भारत के विख्यात पत्रकार,कवि और स्वतंत्रता सेनानी, श्री माखनलाल चतुर्वेदी के नाम पर रखा गया है। मध्यप्रदेश की राजधानी भोपाल में स्थित विश्वविद्यालय के निर्माण के पीछे मुख्य उद्देश्य देश में मास मीडिया के क्षेत्र में बेहतर शिक्षण और प्रशिक्षण। मध्यप्रदेश विधानसभा की धारा १५ के तहत १९९० में विश्वविद्यालय की नींव पड़ी। जिसे यूनिवर्सिटी ग्रांट कमीशन ने भी सहमति प्रदान की है। वर्तमान में विश्वविद्यालय के कुलपति श्री विजय मनोहर तिवारी हैं।

## इतिहास
इसका निर्माण वर्ष 1990 में किया गया था।

### माला शब्द संशोधक

एक प्रकार का शब्द संशोधक है, जिसका निर्माण 25 दिसम्बर 2013 को किया गया था। इसका नाम माखनलाल जी के नाम पर ही रखा गया है। यह निःशुल्क और मुक्त स्रोत के साथ उपलब्ध है। इसका निर्माण कंप्यूटरों में परिशुद्ध हिंदी लिखने हेतु किया गया था। कार्यक्रम का आयोजन पं.मदनमोहन मालवीय की जयंती एवं पूर्व प्रधानमंत्री श्री अटल बिहारी वाजपेयी की जन्मतिथि के अवसर पर किया गया था।

इस अनुप्रयोग के निर्माण दल में अनुराग सीठा, रवि रतलामी, महेश परिमल एवं मनीष माहेश्वरी आदि शामिल थे।

इसके अलावा 10 से 12 सितम्बर 2015 को भोपाल में होने वाले विश्व हिन्दी सम्मेलन के लिए दृश्यमान नामक एक अनुप्रयोग बनाया है। जिससे कोई भी विश्व हिन्दी सम्मेलन में होने वाले कार्यक्रम को देख और सुन सकता है।

## विशेषता
आज विश्वविद्यालय अपनी विभिन्न संचालित कोर्सों के साथ काफी ख्याति हासिल कर चुका है। विश्वविद्यालय द्वारा पत्रकारिता, मास कम्यूनिकेशन, पब्लिक रिलेशन, एडवर्टाइजिंग, लाइब्रेरी एवं इनफॉर्मेशन साइंस, फोटोग्राफी से लेकर उच्च स्तरीय इलेक्ट्रॉनिक मीडिया, रे़डियो, टेलीविज़न, सायबर जर्नलिज्म, वीडियोग्राफी, प्रिटिंग टेक्नोलॉजी एवं इनफॉर्मेशन टेक्नोलॉजी जैसे विभिन्न कोर्स संचालित किये जाते हैं।

विश्वविद्यालय को कॉमनवेल्थ यूनिवर्सिटी और भारतीय विश्वविद्यालय संगठन की सदस्यता भी प्राप्त है। माखनलाल चतुर्वेदी विश्वविद्यालय मुक्त विश्वविद्यालय की श्रेणी में नहीं आता है जो कि दूरस्थ शिक्षा प्रदान करते हैं, विश्वविद्यालय पत्राचार द्वारा भी कोर्स संचालित नहीं करता है। इसके अलावा विश्वविद्यालय को उन पंरपरागत विश्वविद्यालय की सूची में भी नहीं रखा जा सकता है जिनका कार्यक्षेत्र सीमित होता है, बल्कि माखनलाल चतुर्वेदी विश्वविद्यालय का क्षेत्र संपूर्ण भारत है, इसके कुलाधिपति भारत के उप-राष्ट्रपति होते है यही नहीं वैश्वीकरण और शिक्षा के अंतर्राष्ट्रीयकरण के सिद्धांत को मानते हुए विश्वविद्यालय देश के बाहर भी शिक्षा का प्रसार कर रहा है। माखनलाल चतुर्वेदी राष्ट्रीय पत्रकारिता विश्वविद्यालय की सामान्य परिषद में चेयरमैन भारतीय प्रेस आयोग, जनसंपर्क विभाग, मध्यप्रदेश वित्त मंत्रालय, नेता प्रतिपक्ष म.प्र. विधानसभा, लोकसभ व राज्यसभा सदस्य, ख्याति प्राप्त संपादक, शिक्षाविद, भाषाविद, आदि आते हैं।

## सन्दर्भ

## बाहरी कड़ियाँ
* आधिकारिक जालस्थल

श्रेणी:भोपाल
श्रेणी:मध्य प्रदेश के विश्वविद्यालय
गुगामल राष्ट्रीय उद्यान

**गुगामल राष्ट्रीय उद्यान** (Gugamal National Park) भारत के महाराष्ट्र राज्य के अमरावती ज़िले में स्थित एक राष्ट्रीय उद्यान है। यह मेलघाट बाघ अभयारण्य के सात संरक्षित क्षेत्रों में से एक है। इसकी स्थापना 22 फरवरी 1974 में हुई थी और यह चिखलदरा व धारणी तहसीलों में विस्तारित है।

## इन्हें भी देखें
* मेलघाट बाघ अभयारण्य
* अमरावती ज़िला

## सन्दर्भ

श्रेणी:अमरावती ज़िला
श्रेणी:महाराष्ट्र में राष्ट्रीय उद्यान
नौगामा

**नौगामा** (Naugama) भारत के राजस्थान राज्य के बांसवाड़ा ज़िले में स्थित एक गाँव है।

## विवरण
नौगामा की बागीदौरा तहसील से 5 किमी दूरी पर है। कस्बे की आबादी लगभग 5000 है। यहाँ पर माँ अम्बा का प्राचीन एवं भव्य मंदिर स्थित है। प्राचीन केशवराय मंदिर, नसिया जी जैन मंदिर, कल्लाजी मंदिर, आदि दर्शनीय स्थल है। बोहरा मुस्लिम समुदाय की प्रसिद्ध दरगाह है। मुख्य रूप से पाटीदार एवं जैन समाज बाहुल्य कस्बे में सर्व समाज के लोग निवास करते हैं।

## इन्हें भी देखें
* बांसवाड़ा ज़िला

## सन्दर्भ

श्रेणी:राजस्थान के गाँव
श्रेणी:बांसवाड़ा ज़िला
श्रेणी:बांसवाड़ा ज़िले के गाँव
हेमिस राष्ट्रीय उद्यान

**हेमिस राष्ट्रीय उद्यान** या (**हेमिस हाई आल्टीटयूड राष्ट्रीय उद्यान**) भारत के लद्दाख़ केन्द्रशासित प्रदेश के पूर्वी भाग में काफ़ी ऊंचाई में स्थित एक राष्ट्रीय उद्यान है। यह भारत में हिमालय के उत्तर में एकमात्र राष्ट्रीय उद्यान है, भारत में सबसे बड़ा अधिसूचित संरक्षित क्षेत्र (और इस प्रकार भारत का सबसे बड़ा राष्ट्रीय उद्यान) और नंदा देवी बायोस्फ़ियर रिजर्व और आसपास के संरक्षित क्षेत्रों के बाद दूसरा सबसे बड़ा सन्निहित संरक्षित क्षेत्र है। पार्क कई लुप्तप्राय स्तनधारियों की प्रजातियों सहित हिम तेंदुए का भी निवास स्थान है। यह भारत में सबसे अधिक ऊंचाई पर स्थित राष्ट्रीय उद्यान हैं।  Jo ladkah m padta h 

## स्थिति
उद्यान के उत्तर में सिंधु नदी बहती है और दक्षिण में ज़ांस्कर शृंखला है और इसके अंतर्गत मरखा, सुमदाह और रुम्बक के जलग्रह आते हैं।
## विस्तार
सन् १९८१ में उद्यान की स्थापना हुयी और उस समय इसमें केवल मरखा और रुम्बक के जलग्रह सम्मिलित किये गये थे और इसका क्षेत्रफल मात्र ६०० वर्ग कि॰मी॰ था। सन् १९८८ में कुछ सन्निहित इलाके जोड़ दिये गये और इसका क्षेत्रफल ३३५० वर्ग कि॰मी॰ तक बढ़ गया। फिर सन् १९९० में इसका क्षेत्रफल बढ़ाकर ४४०० वर्ग कि॰मी॰ कर दिया गया और अब यह दक्षिण एशिया में सबसे बड़ा राष्ट्रीय उद्यान है।
## विशेषता भारत का सबसे बड़ा नेशनल पार्क
हिमिस नेशनल पार्क लद्दाख है और सबसे बड़ा टाइगर नेशनल पार्क नागार्जुन (आंध्र प्रदेश) राष्ट्रीय उद्यान है

## बाहरी कड़ियाँ
## सन्दर्भ

श्रेणी:राष्ट्रीय उद्यान, भारत
श्रेणी:भारत के वन्य अभयारण्य
श्रेणी:लद्दाख़ में राष्ट्रीय उद्यान
श्रेणी:भारत के राष्ट्रीय उद्यान
ईन्टंकी राष्ट्रीय उद्यान

यह भारत का एक प्रमुख राष्ट्रीय उद्यान हैं।
## स्थिति
यह राष्ट्रीय उद्यान भारत के पूर्वोत्तर राज्य नागालैंड में स्थित है।

## विस्तार
## विशेषता
## बाहरी कडियाँ

श्रेणी:राष्ट्रीय उद्यान, भारत
संध्या (फ़िल्म अभिनेत्री)

**संध्या** हिन्दी फ़िल्मों की एक अभिनेत्री हैं।
## व्यक्तिगत जीवन
## प्रमुख फिल्में

## नामांकन और पुरस्कार
## सन्दर्भ
## बाहरी कड़ियाँ

श्रेणी:बॉलीवुड
श्रेणी:अभिनेत्री
श्रेणी:हिन्दी अभिनेत्री
श्रेणी:1932 में जन्मे लोग
मदन पुरी

**मदन पुरी** (निधन: 13 जनवरी, 1985) हिन्दी फ़िल्मों के एक अभिनेता थे।

## व्यक्तिगत जीवन
## प्रमुख फिल्में

## नामांकन और पुरस्कार
## सन्दर्भ
## बाहरी कड़ियाँ

श्रेणी:हिन्दी अभिनेता
श्रेणी:१९८५ में निधन
श्रेणी:1915 में जन्मे लोग
श्रेणी:भारतीय फ़िल्म अभिनेता
भगवान दादा (हास्य अभिनेता)

**भगवान दादा** (निधन: 4 फरवरी, 2002) हिन्दी फ़िल्मों के एक हास्य अभिनेता थे।
## व्यक्तिगत जीवन
भगवान दादा 1913 में भगवान Abhaji Palav के रूप अमरावती, महाराष्ट्र में में पैदा हुआ था। वह एक कपड़ा मिल मजदूर का बेटा था, लेकिन फ़िल्मों के साथ जुनून सवार था। वह एक मजदूर के रूप में काम किया, लेकिन फ़िल्मों का सपना देखा था। भगवान दादा मूलतः सिंधी समुदाय के थे। उनके पूर्वज बहुत पहले सिंध से महाराष्ट्र आकर बस गए थे। युवा होने पर उनका सपना अभिनेता बनना था।वह मूक फ़िल्मों में बिट भूमिकाओं के साथ उसका तोड़ मिल गया और स्टूडियो के साथ पूरी तरह से शामिल हो गया। उन्होंने फ़िल्म बनाने और कम बजट फ़िल्मों (जिसमें वह सब कुछ कलाकारों के लिए भोजन की व्यवस्था और वेशभूषा की डिजाइन सहित के लिए व्यवस्था) रु. के लिए 65,000 बनाने के लिए इस्तेमाल एक मंच पर सीखा है।

## प्रमुख फिल्में

## नामांकन और पुरस्कार
## सन्दर्भ
## बाहरी कड़ियाँ
* भगवान दादा के सिग्नेचर डांस के बाद आगे बढ़ती थी गणपति बप्पा की झांकी
श्रेणी:हिन्दी अभिनेता
श्रेणी:हास्य अभिनेता
श्रेणी:२००२ में निधन
श्रेणी:1913 में जन्मे लोग
राजकमल कलामंदिर

**राजकमल कमलमंदिर** हिन्दी फ़िल्मों के एक निर्माता हैं।
## व्यक्तिगत जीवन
## प्रमुख फिल्में
### बतौर निर्माता

## नामांकन और पुरस्कार
## सन्दर्भ
## बाहरी कड़ियाँ

श्रेणी:बॉलीवुड
श्रेणी:निर्माता
श्रेणी:हिन्दी निर्माता
आरामशाह

**आरामशाह** दिल्ली सल्तनत में गुलाम वंश के शासक थे और वो कुतुबुद्दीन ऐबक के बाद सत्तासीन हुए थे। कुतुबुद्दीन की मृत्यु के बाद लाहौर के अमीरों ने जल्दबाजी में उन्हें दिल्ली का शासक बना दिया पर वो अयोग्य निकले। आरामशाह की हत्या कर  इल्तुतमिश शासक बने। इन्होंने लाहौर से राजधानी स्थानांतरित करके दिल्ली लाए। आरामशाह (1210) ने केेवल छ: महीने तक ही राज किया ।
NOTE जनवरी 1211 में जुद का युद्ध आराम शाह v  ईल्तुतमिस के जीता था 


श्रेणी:ग़ुलाम वंश
अमीर

thumb|घोड़े पर सवार एक मुग़ल अमीर
अमीर (अरबी: ) या हम्मीर (संस्कृत) का अर्थ सेनापति या राज्यपाल या सूबेदार होता है। इसी नाम से भारत में इस्लामी साम्राज्य के प्रमुख पद-धारकों को भी द्योतित किया जाता था। समय के साथ भारतीय उपमहाद्वीप में इसका अर्थ 'धनवान' हो गया।

अमीर के प्रभुत्व क्षेत्र को अमीरात या अमारात कहते हैं। जैसे:
* अमीर: अमीरात
* बादशाह: बादशाहत
* रईस: रियासत
* सुल्तान: सल्तनत

## इन्हें भी देखें
* अमीरात

## सन्दर्भ


श्रेणी:राजसी उपाधियाँ
रूकुनुद्दीन फ़ीरोज़शाह

**रूकुनुद्दीन फ़ीरोज़शाह** दिल्ली सल्तनत में ग़ुलाम वंश का शासक था। सन् 1236 में इल्तुतमिश की मृत्यु के बाद वो एक साल से भी कम समय के लिए सत्तासीन रहा। उसके बाद रजिया सुल्तान शासक बनी।

## देखें

वह एक अयोगय शासक था इसके शासनकाल मे इसकी माँ शाह तुरकान छाई रही
श्रेणी:ग़ुलाम वंश
बादग़ीस प्रान्त

**बादग़ीस** (फ़ारसी: ) अफ़्ग़ानिस्तान का एक प्रांत है जो उस देश के उत्तर-पश्चिमी भाग में मुरग़ाब नदी और हरी नदी के बीच स्थित है और उत्तर में सरख़्स के रेगिस्तान के छोर से लगता है।। इसका क्षेत्रफल २०,५९१ वर्ग किमी है और इसकी आबादी सन् २०१० में लगभग ५ लाख अनुमानित की गई थी। बादग़ीस की राजधानी क़ला-ए-नौ नाम का शहर है।

## नाम
'बादग़ीस' का नाम फ़ारसी के 'बादख़ेज़' () शब्द का बिगड़ा रूप है। 'बाद' का मतलब होता है 'चलती हुई हवा' - पुरानी हिन्दी में ऊंची खिड़कियों को 'बादगीर' कहा जाता था क्योंकि यह हवा (बाद) को पकड़ती हैं। 'ख़ेज़' का मतलब होता है 'उत्पत्ति की जगह' या 'घर'। यह हिन्दी में 'सनसनीख़ेज़' (यानि 'सनसनी उत्पन्न करने वाली') जैसे शब्दों में मिलता है। 'बादग़ीस' का अर्थ होता है 'हवाओं की गोद' या 'हवाओं का घर'। 'बादग़ीस' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

## इन्हें भी देखें
* मुरग़ाब नदी
* अफ़्ग़ानिस्तान

## सन्दर्भ


श्रेणी:बादग़ीस प्रान्त
श्रेणी:अफ़ग़ानिस्तान के प्रांत
बल्ख़ प्रान्त

[thumb|220px|[अफ़ग़ानिस्तान|अफ़्ग़ानिस्तान का बल्ख़ प्रांत (नीले रंग में)]]
**बल्ख़** (फ़ारसी: , संस्कृत: वाह्लिका, अंग्रेजी: Balkh) अफ़्ग़ानिस्तान का एक प्रांत है जो उस देश के उत्तरी भाग में स्थित है। बल्ख़ की राजधानी प्रसिद्ध मज़ार-ए-शरीफ़ शहर है। इसका क्षेत्रफल १७,२४९ वर्ग किमी है और इसकी आबादी सन् २००६ में लगभग ११.२ लाख अनुमानित की गई थी। इस प्रान्त का नाम इसी नाम के एक शहर पर पड़ा है जो राजधानी से २५ किलोमीटर पश्चिम की ओर है और अठारहवीं सदी तक शासन का केन्द्र था। इस क्षेत्र को हिन्द-ईरानी पूर्व के आर्यों के आगमन का प्रमुख केन्द्र माना जाता है जहाँ वो क़रीब २००० ईसापूर्व में आए होंगे। ईसा के दो सदी पूर्व में यह इलाक़ा ऐतिहासिक बैक्ट्रिया संस्कृति के क्षेत्र का केन्द्र था और इसी के नाम को यवनों ने बदलकर *बैक्ट्रा* रखा था।

## नाम
'बल्ख़' का नाम संस्कृत में 'वाह्लिका' कहा जाता था और इसका ज़िक्र वाल्मीकि की रामायण में भी मिलता है। 'बल्ख़' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## बल्ख़ के कुछ नज़ारे

File:Afghan man in Balkh.jpg|बल्ख़ में एक अफ़्ग़ान आदमी
File:Palace of Balkh Governor in 2010.jpg|बल्ख़ की राजधानी मज़ार-ए-शरीफ़ में प्रांतीय राज्यपाल का भवन
File:Afghan children and Norwegian forces in Balkh.jpg|बल्ख़ में कुछ अफ़्ग़ान बच्चे
File:Buzkashi sport in the Balkh province.jpg|बल्ख़ में बुज़कशी का एक मुक़ाबला


## इन्हें भी देखें
* अफ़्ग़ानिस्तान

## सन्दर्भ


श्रेणी:अफ़ग़ानिस्तान के प्रांत
दायकुंदी प्रान्त

[thumb|220px|[अफ़ग़ानिस्तान|अफ़्ग़ानिस्तान का दायकुंदी प्रांत (लाल रंग में)]]
**दायकुंदी** या **दाय कुंदी** (फ़ारसी: , अंग्रेजी: Daykundi) अफ़्ग़ानिस्तान का एक प्रांत है जो उस देश के मध्य भाग में स्थित है। इस प्रान्त का क्षेत्रफल १८,०८८ वर्ग किमी है और इसकी आबादी सन् २००६ में लगभग ४ लाख अनुमानित की गई थी। इस प्रान्त की राजधानी नीली () शहर है। बामयान प्रान्त की तरह, इस प्रान्त में भी अधिकतर आबादी हज़ारा समुदाय की है, जो मंगोल नस्ल के वंशज हैं और शिया इस्लाम के अनुयायी हैं।

## प्रान्त की स्थापना
दायकुंदी प्रान्त २८ मार्च २००४ में ओरूज़्गान प्रान्त के उन ज़िलों को अलग करके बनाया गया था जिनमें हज़ारा समुदाय के लोग बहुसंख्यक थे। इसमें केवल एक गिज़ाब ज़िला था जिसमें पश्तून लोग बहुसंख्यक थे, लेकिन २००६ में इस ज़िले को दायकुंदी से हटाकर वापस ओरूज़्गान में मिला दिया गया।

## इन्हें भी देखें
* हज़ारा लोग
* नीली, अफ़्ग़ानिस्तान
* अफ़्ग़ानिस्तान

## सन्दर्भ


श्रेणी:दायकुंदी प्रान्त
श्रेणी:अफ़ग़ानिस्तान के प्रांत
फ़ारयाब प्रान्त

[thumb|220px|[अफ़्ग़ानिस्तान का फ़ारयाब प्रांत (लाल रंग में)]]
**फ़ारयाब** (फ़ारसी: , अंग्रेजी: Faryab) अफ़्ग़ानिस्तान का एक प्रांत है जो उस देश के उत्तरी भाग में स्थित है। इस प्रान्त का क्षेत्रफल २०,२९३ वर्ग कि॰मी॰ है और इसकी आबादी सन् २००६ में लगभग ८.५ लाख अनुमानित की गई थी। इस प्रान्त की राजधानी मेयमना () शहर है। फ़ारयाब में बसने वाले ५३% लोग उज़बेक नस्ल के, २७% ताजिक (यानि फ़ारसी-भाषी) और १३% पश्तून हैं। इस प्रान्त कि उत्तरी सीमा तुर्कमेनिस्तान से लगती है।

## नाम
फ़ारसी में 'फ़ारयाब' शब्द का अर्थ 'सींची गई धरती' होता है। ध्यान रहे कि काज़ाख़स्तान में भी सिर दरिया के किनारे एक फ़ारयाब नामक शहर है जो इस फ़ारयाब से बिलकुल अलग है।

## इन्हें भी देखें
* अफ़्ग़ानिस्तान

## सन्दर्भ


श्रेणी:फ़ारयाब प्रांत
श्रेणी:अफ़ग़ानिस्तान के प्रांत
बग़लान प्रान्त

**बग़लान** (फ़ारसी: , अंग्रेजी: Baghlan) अफ़्ग़ानिस्तान का एक प्रांत है जो उस देश के पूर्वोत्तरी भाग में स्थित है। बग़लान की राजधानी पुल-ए-ख़ुमरी शहर है। इसका क्षेत्रफल २१,११२ वर्ग किमी है और इसकी आबादी सन् २००६ में लगभग ७.८ लाख अनुमानित की गई थी।

## नाम
सम्भव है कि 'बग़लान' नाम इस प्रान्त में मिलने वाले कुषाण सम्राट कनिष्क द्वारा निर्मित 'सुर्ख़ कोतल' नामक कुल-मंदिर के खंडहरों में यूनानी लिपि में मिलने वाले शब्द 'बागोलागो' (ΒΑΓΟΛΑΓΓΟ) का परिवर्तित रूप हो। इस शब्द का अर्थ 'छवियों का मंदिर' बताया जाता है।

'बग़लान' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

## इन्हें भी देखें
* अफ़्ग़ानिस्तान

## सन्दर्भ


श्रेणी:बग़लान प्रान्त
श्रेणी:अफ़ग़ानिस्तान के प्रांत
ग़ज़नी

**ग़ज़नी** (, ) अफ़ग़ानिस्तान का एक ऐतिहासिक शहर है और ग़ज़नी प्रान्त की राजधानी भी है।

## सन्दर्भ

श्रेणी:अफ़ग़ानिस्तान के शहर
फ़राह प्रान्त

[thumb|220px|[अफ़्ग़ानिस्तान का फ़राह प्रांत (लाल रंग में)]]
**फ़राह** (पश्तो: , अंग्रेजी: Farah) अफ़्ग़ानिस्तान का एक प्रांत है जो उस देश के पश्चिमी भाग में स्थित है। इस प्रान्त का क्षेत्रफल ४८,४७१ वर्ग किमी है और इसकी आबादी सन् २००६ में लगभग ९. ३ लाख अनुमानित की गई थी। यह ईरान की सरहद से लगा हुआ बहुत ही हलकी आबादी वाला इलाक़ा है। इस प्रान्त की राजधानी फ़राह नाम का ही शहर है। इस प्रान्त में बसने वाले अधिकतर लोग पश्तून हैं। फ़राह में बहुत से प्राचीन क़िलों के खँडहर  मिलते हैं। इनमें एक मिटटी की ईंटों का बना क़िला जिसका नाम 'काफ़िर क़ला' (यानि 'काफ़िर का क़िला') प्रसिद्ध है, जिसके बारे में कहा जाता है कि इसे सिकंदर महान ने बनाया था।

## इन्हें भी देखें
* फ़राह, अफ़्ग़ानिस्तान
* अफ़्ग़ानिस्तान के प्रान्त

## सन्दर्भ


श्रेणी:फ़राह प्रान्त
श्रेणी:अफ़ग़ानिस्तान के प्रांत
हेलमंद प्रान्त

[thumb|220px|[अफ़ग़ानिस्तान|अफ़्ग़ानिस्तान का हेलमंद प्रान्त (लाल रंग में)]]
thumb|220px|हेलमंद प्रान्त में कुछ बच्चे
**हेलमंद** (पश्तो: , अंग्रेजी: Helmand) अफ़्ग़ानिस्तान का एक प्रांत है जो उस देश के दक्षिण-पश्चिमी भाग में स्थित है। इस प्रान्त का क्षेत्रफल ५८,५८४ वर्ग किमी है और इसकी आबादी सन् २००६ में लगभग १४.४ लाख अनुमानित की गई थी। हेलमंद के लगभग ९०% लोग पश्तून समुदाय के हैं। इस प्रान्त की राजधानी लश्कर गाह () शहर है। वैसे तो यह इलाक़ा रेगिस्तानी है लेकिन हेलमंद नदी यहाँ से निकलती है और उसका पानी फ़सलों के लिए बहुत लाभदायक होता है। यह ग़ैर-क़ानूनी अफ़ीम की पैदावार का भी बहुत बड़ा केंद्र है और विश्व की ७५% अफ़ीम यहीं पैदा होती है।

## नाम का भाषीय स्रोत
हेलमंद नदी प्राचीन काल से ही इस क्षेत्र में खेती-बाड़ी के लिए पानी का अनमोल साधन रही है। इसलिए इसपर हज़ारों वर्षों से अनगिनत बाँध बने हुए हैं। बाँध और पुल के लिए प्राचीन फ़ारसी में 'हेतु' शब्द इस्तेमाल होता था जो संस्कृत के 'सेतु' शब्द का सजातीय शब्द है। ठीक उसे तरह फ़ारसी का एक और शब्द है 'मंद' यानि जिसके पास कुछ हो (जैसे की अक़्लमंद का मतलब है अक़्ल वाला)। इस नदी का प्राचीन फ़ारसी नाम हेतुमंद था (जो की संस्कृत में सेतुमंत है) यानि 'बहुत बांधों वाली नदी'. यह नाम समय के साथ बदलकर हेलमंद और हीरमंद बन गया।

## प्राचीन धार्मिक महत्व
हेलमंद क्षेत्र में बौद्ध धर्म और हिन्दु धर्म प्रचलित था। कुछ विद्वान इसको सरस्वती नदी का क्षेत्र मानते हैं जिसका ज़िक्र ऋग्वेद में किया गया है। आगे चलकर यह पारसी धर्म का भी एक केंद्र रहा।

## इन्हें भी देखें
* हेलमंद नदी
* अफ़्ग़ानिस्तान

## सन्दर्भ


श्रेणी:हेलमंद प्रांत
श्रेणी:अफ़ग़ानिस्तान के प्रांत
हेरात

thumb|240px|हेरात|बाएँ
अंगूठाकार|हेरात की बड़ी मस्जिद (जिसे मस्जिद-ए-जामी के नाम से भी जाना जाता है) अफ़ग़ानिस्तान के हेरात में स्थित एक ऐतिहासिक मस्जिद है।
**हेरात** () अफ़ग़ानिस्तान का एक नगर है और हेरात प्रान्त की राजधानी भी है। यह देश के पश्चिम में है और ऐतिहासिक महत्व के शहर है। यह वृहत ख़ोरासान क्षेत्र का हिस्सा है और सबसे बड़ा शहर भी। रेशम मार्ग पर स्थित होने के कारण यह वाणिज्य का केन्द्र रहा है, जहाँ से भारत और चीन से पश्चिमी देशों का व्यापार होता रहा है। पारसी ग्रंथ अवेस्ता में इसका ज़िक्र मिलता है। ईसा के पूर्व पाँचवीं सदी के हख़ामनी काल से ही यह एक संपन्न शहर रहा है। यहाँ इस्लाम सातवीं सदी के मध्य में आया जिसके बाद कई विद्रोह हुए। हेरात हरी नदी (हरीरूद) के किनारे बसा हुआ है।

अंगूठाकार|हेरात किला, जिसे क़ला इख्तियारुद्दीन या सिकंदर का किला भी कहा जाता है, अफ़ग़ानिस्तान के हेरात में है।

## इन्हें भी देखें
* हरी नदी
* हेरात का गढ़

## सन्दर्भ

श्रेणी:अफ़ग़ानिस्तान के शहर
श्रेणी:मध्य एशिया के शहर
काबुल प्रान्त

[thumb|220px|[अफ़ग़ानिस्तान|अफ़्ग़ानिस्तान का काबुल प्रान्त (लाल रंग में)]]
**काबुल** (फ़ारसी, पश्तो: , अंग्रेजी: Kabul) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ४,४६२ वर्ग किमी है और इसकी आबादी सन् २००९ में लगभग ३५.७ लाख अनुमानित की गई थी। इस प्रान्त की राजधानी काबुल शहर है जो पूरे अफ़्ग़ानिस्तान की भी राष्ट्रीय राजधानी है। इस प्रान्त के लगभग ८०% लोग काबुल के शहरी इलाक़े में रहते हैं। यहाँ पश्तो और दरी फ़ारसी बोली जाती है। प्रान्त का सबसे अहम जल-स्रोत काबुल नदी है, जिसके किनारे काबुल शहर बसा हुआ है।

## इन्हें भी देखें
* काबुल
* अफ़्ग़ानिस्तान

## सन्दर्भ


श्रेणी:अफ़ग़ानिस्तान के प्रांत
कापीसा प्रान्त

:*फ़िलिपीन्ज़ के इस से मिलते-जुलते नाम के लिए [[कापीज़ प्रान्त]] का लेख देखें*
thumb|230px|अफ़्ग़ानिस्तान में कापीसा प्रान्त (लाल रंग में)
thumb|230px|कापीसा प्रान्त में एक प्राथमिक विद्यालय
thumb|230px|सर्दियों में कापीसा प्रांत में गश्त लगते अमेरिकी और अफ़्ग़ान सैनिक
**कापीसा** () अफ़्ग़ानिस्तान के ३४ प्रान्तों में से एक है। यह देश के उत्तर-पूर्वी क्षेत्र में स्थित है। कापीसा की राजधानी महमूद-ए-राक़ी () नामक शहर है। इस प्रांत की आबादी ४,०६,२०० है और इसका क्षेत्रफल १,८४२ वर्ग किमी है।

## इतिहास
कापीसा का सब से पहला ज़िक्र संस्कृत के प्रसिद्ध वैयाकरण पाणिनि की लिखाइयों में पाँचवी शताब्दी ईसापूर्व से मिलता है। उन्होंने कापीशी नामक नगर की चर्चा की और कहा की यह कापीसा राज्य की राजधानी है। उन्होंने एक कापीशयान नामक मदिरा का भी उल्लेख किया जो कापीसा से आती थी। इस क्षेत्र के हिन्द-यवन (यूनानी) राज्यों के अपोलोदोतस प्रथम (Απολλόδοτος) और यूक्रातीदी (Ευκρατίδης) राजाओं के सिक्कों पर भी कापीसा का "काविशिये" नाम से उल्लेख पाया गया है। महाभारत में इस नगर में दास (गुलाम) रखने की प्रथा का भी वर्णन आता है। यहाँ के अंगूर (कापीशयानी द्राक्ष) और मदिरा (कापीशयानी मधु) का वर्णन कई प्राचीन भारतीय ग्रंथों में मिलता है। यहाँ पर पुरातन वस्तुओं की खोज में कई शीशे के बने मदिरा के बासन और मच्छली के रूप में बने प्याले मिले हैं।

## लोग
यहाँ के लगभग ४ लाख लोगों में से ८०% ताजिक हैं, जो एक प्रकार की फ़ारसी भाषा बोलते हैं। ८% पश्तो बोलने वाले पश्तून (पठान) लोग हैं। १०% पाशाई भाषा बोलने वाले लोग हैं। हज़ारा और नूरिस्तानी समुदाय के लोग भी यहाँ बसते हैं।

## व्यवसाय और अर्थव्यवस्था
कापीसा के अधिकतर लोग कृषि में जुटे हुए हैं। केसर यहाँ की एक प्रमुख पैदावार है। हर नगर-बस्ती में एक साप्ताहिक मेला लगता है जिसमें व्यापार भी होता है और सामजिक मेल-मिलाप भी। इस प्रांत में अल-बेरुनी विश्विद्यालय (, पोहन्तून अलबिरूनी) भी स्थित है।

## इन्हें भी देखें
* अफ़्ग़ानिस्तान

## सन्दर्भ

श्रेणी:कापीसा प्रान्त
श्रेणी:अफ़ग़ानिस्तान के प्रांत
श्रेणी:हिन्दी विकि डीवीडी परियोजना
कुनर प्रान्त

**कुनर** या **कुनड़** (पश्तो: , फ़ारसी: , अंग्रेजी: Kunar) अफ़्ग़ानिस्तान के 34 प्रांतों में से एक है जो उस देश के पूर्वोत्तर में स्थित है। इस प्रान्त का क्षेत्रफल ४,३३९ वर्ग किमी है और इसकी आबादी सन् २००९ में लगभग ४.१ लाख अनुमानित की गई थी। इस प्रान्त की राजधानी असदाबाद () शहर है। इस प्रान्त में ज़्यादातर लोग पश्तो बोलने वाले पश्तून हैं। इसकी दक्षिणी और पूर्वी सीमा पाकिस्तान से लगती है।

## विवरण
कुनर प्रान्त में हिन्दु कुश पर्वतों के निचले पहाड़, कुनर नदी और कुनर वादी सबसे महत्वपूर्ण क्षेत्र हैं। पूरे सूबे में नदी-झरने, तंग घाटियाँ, चट्टानें और कठिन ढलानों वाले पहाड़ बिखरे हुए हैं। इनकी वजह से यहाँ यातायात बहुत कठिन रहा है। कुनर प्रान्त के ९६% लोग देहाती क्षेत्रों में बसते हैं और केवल ४% ही शहरों-बस्तियों में। अपनी दुर्गमता की वजह से अफ़्ग़ानिस्तान में विद्रोही और उपद्रवी गिरोह सदियों से कुनर क्षेत्र में छुपते और गतिविधियाँ करते आये हैं।

## भूगोल
]

## इतिहास

### आरंभिक इतिहास

### 20 वीं सदी

### 21 वीं सदी

## राजनीति और प्रशासन

## स्वास्थ्य सेवा

## शिक्षा

## जनसांख्यिकी

## जिले

## पुनर्निर्माण और अंतर्राष्ट्रीय सहायता

## मीडिया में

## इन्हें भी देखें
* अरंडु
* कुनर प्रांत में पुलों की सूची
* अफगानिस्तान के प्रांत
* असदाबाद, अफ़्ग़ानिस्तान
* अफ़्ग़ानिस्तान

## सन्दर्भ


## बाहरी कड़ियाँ

श्रेणी:कुनर प्रान्त
श्रेणी:अफ़ग़ानिस्तान के प्रांत
ख़ोस्त

**ख़ोस्त** () पूर्वी अफ़ग़ानिस्तान का एक शहर है। यह ख़ोस्त प्रान्त की राजधानी भी है, जो पाकिस्तान के सीमा के नज़दीक एक पर्वतीय इलाक़ा है। ख़ोस्त शहर की आबादी लगभग १.६ लाख है और पूरे ख़ोस्त प्रान्त की जनसँख्या क़रीब १० लाख है। यहाँ के अधिकतर निवासी पश्तो भाषी पठान हैं और सामाजिक व्यवस्था क़बीलीयाई है। अफ़ग़ानिस्तान में सोवियत युद्ध के दौरान ख़ोस्त जुलाई १९८३ से नवम्बर १९८७ तक विद्रोही फौजों द्वारा घिरा रहा था।

## नाम का उच्चारण
'ख़ोस्त' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## मौसम
ख़ोस्त का मौसम अफ़ग़ानिस्तान के अन्य भागों से थोड़ा अलग है क्योंकि यह दक्षिण-पूर्व की तरफ़ खुला है जिस से भारतीय उपमहाद्वीप में गर्मियों में आने वाला मानसून यहाँ पर भी पानी बरसता है। इस बारिश के अलावा यहाँ का मौसम शुष्क है। यहाँ की सर्दियाँ भी ज्यादा भयंकर नहीं होतीं - पाला तो पड़ता है लेकिन बर्फ़ बहुत कम पड़ती है। सर्दियों में न्यूनतम औसत तापमान शून्य से ज़रा कम होता है।

## इन्हें भी देखें
* ख़ोस्त प्रान्त

## सन्दर्भ

श्रेणी:अफ़ग़ानिस्तान के शहर
कुंदुज़ प्रान्त

[thumb|220px|[अफ़ग़ानिस्तान|अफ़्ग़ानिस्तान का कुंदुज़ प्रान्त (लाल रंग में)]]
**कुंदुज़** (पश्तो: , अंग्रेजी: Kunar) अफ़्ग़ानिस्तान का एक प्रांत है जो उस देश के उत्तर-पूर्व में स्थित है। इस प्रान्त का क्षेत्रफल ८,०४० वर्ग किमी है और इसकी आबादी सन् २००९ में लगभग ८.२ लाख अनुमानित की गई थी। इस प्रान्त की राजधानी कुंदुज़ शहर है। इस प्रान्त में ताजिक और पश्तून लोगों की बहुतायत है, लेकिन यहाँ बहुत उज़बेक लोग भी रहते हैं। इसकी उत्तरी सीमा ताजिकिस्तान से लगती है। कुंदुज़ नदी यहाँ का एक महत्वपूर्ण जल-स्रोत है और यह अमु दरिया की एक उपनदी है। यही अमु दरिया कुंदुज़ प्रान्त और उसके उत्तर में स्थित ताजिकिस्तान के बीच की अंतर्राष्ट्रीय सीमा भी है। कुंदुज़ प्रान्त पश्चिम में मज़ार-ए-शरीफ़ तथा दक्षिण में काबुल से सड़क द्वारा जुड़ा हुआ है। इसके अलावा यह ताजिकिस्तान से भी सड़क द्वारा संयुक्त है।

## विवरण
कुंदुज़ प्रांत में ७ ज़िले है। सन् २००१ में तालिबान के पतन के समय यह अफ़गानिस्तान का सबसे आखिरी शहर था जिसने समर्पण किया। हज़ारों पाकिस्तानी सैनिक, कर्मचारियों तथा कई अल-क़ायदा और तालिबान के सदस्यों को पाकिस्तानी वायु सेना द्वारा सुरक्षित तरीके ले उठा लिया गया था। इस घटना को *शैतान का उत्थान* की संज्ञा मिली थी।

## इन्हें भी देखें
* अफ़्ग़ानिस्तान

## सन्दर्भ


श्रेणी:अफ़ग़ानिस्तान के प्रांत
लग़मान प्रान्त

thumb|220px|लग़मान प्रान्त का एक नज़ारा
**लग़मान** (पश्तो: , अंग्रेजी: Laghman) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ३,८४३ वर्ग किमी है और इसकी आबादी सन् २००८ में लगभग ३.८ लाख अनुमानित की गई थी। इस प्रान्त की राजधानी मेहतर लाम () शहर है। इस प्रान्त में पश्तून लोगों की बहुसंख्या है और वे कुल जनसँख्या का ५८% हैं। यहाँ नूरिस्तानी लोग और पाशाई लोग भी रहते हैं और कम संख्या में फ़ारसी-भाषी ताजिक लोगों के भी समुदाय हैं। लग़मान में अरामाई भाषा में लिखी अशोक के आदेश वाली दो शिलाएँ भी मौजूद हैं।

## नाम
'लग़मान' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

## इतिहास
सिकंदर महान ने जब इस क्षेत्र पर आक्रमण किया तो इस इलाक़े का नाम 'लम्पाक' हुआ करता था। सातवी सदी ईसवी में बौद्ध चीनी धर्मयात्री ह्वेन त्सांग अपने भारत-दौरे में लग़मान से गुज़रे थे और उन्होंने लिखा के यहाँ के लोग हिन्दु हैं और कम संख्या में बौद्ध भी यहाँ बसे हैं। यहाँ पर बहुत से हिन्दु मंदिर और बौद्ध धर्म की महायान शाखा के कई मठ थे। बाद में यहाँ जयपाल जंजुआ के अधीन हिन्दुशाही राज रहा जिसे ग़ज़नवी राजवंश के पहले राजा सबुक तिगिन ने पराजित किया। उसके उपरान्त यहाँ इस्लामीकरण हुआ।

## इन्हें भी देखें
* मेहतर लाम
* अफ़्ग़ानिस्तान

## सन्दर्भ


श्रेणी:लग़मान प्रान्त
श्रेणी:अफ़ग़ानिस्तान के प्रांत
लोगर प्रान्त

[thumb|220px|[अफ़ग़ानिस्तान|अफ़्ग़ानिस्तान का लोगर प्रान्त (लाल रंग में)]]
**लोगर** (पश्तो: , अंग्रेजी: Logar) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ३,८८० वर्ग किमी है और इसकी आबादी सन् २००८ में लगभग ३.३ से ५.५ लाख के बीच अनुमानित की गई थी (ठीक संख्या पर मतभेद है)। इस प्रान्त की राजधानी पुल-ए-आलम () शहर है। इस प्रान्त के ६०% निवासी पश्तून और ४०% फ़ारसी-भाषी ताजिक लोग है।

## नाम
'लोगर' नाम पश्तो के 'लोय' (, अर्थ: महान) और 'ग़र' (, अर्थ: पहाड़) शब्दों को जोड़कर बना है। क्योंकि संस्कृत और पश्तो दोनों हिन्द-ईरानी भाषाएँ हैं इसलिए इनमें बहुत से मिलते-जुलते सजातीय शब्द हैं। पश्तो का 'ग़र' शब्द संस्कृत के 'गिरि' शब्द का सजातीय है और दोनों का अर्थ 'पहाड़' है।

## इन्हें भी देखें
* अफ़ग़ानिस्तान के प्रांत
* अफ़्ग़ानिस्तान

## सन्दर्भ


श्रेणी:लोगर प्रान्त
श्रेणी:अफ़ग़ानिस्तान के प्रांत
नंगरहार प्रान्त

**नंगरहार** (पश्तो: , अंग्रेजी: Nangarhar) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ७,७२७ वर्ग किमी है और इसकी आबादी सन् २००९ में लगभग १३.३ लाख अनुमानित की गई थी। इस प्रान्त की राजधानी जलालाबाद () शहर है। इस प्रान्त की पूर्वी और दक्षिणी सरहदें पाकिस्तान से लगती हैं। यहाँ के अधिकतर निवासी पश्तो बोलने वाले पठान हैं।

## इन्हें भी देखें
* जलालाबाद
* अफ़्ग़ानिस्तान

## सन्दर्भ


*
श्रेणी:अफ़ग़ानिस्तान के प्रांत
नूरिस्तान प्रान्त

[thumb|220px|[अफ़ग़ानिस्तान|अफ़्ग़ानिस्तान का नूरिस्तान प्रान्त (लाल रंग में)]]
**नूरिस्तान** (फ़ारसी: , अंग्रेजी: Nuristan) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ९,२२५ वर्ग किमी है और इसकी आबादी सन् २००२ में लगभग १.१ लाख अनुमानित की गई थी। इस प्रान्त की राजधानी पारून () शहर है। इस प्रान्त की सरहदें पाकिस्तान से लगती हैं। यहाँ के लगभग ९५% लोग नूरिस्तानी हैं।

## इतिहास और लोग
१८९० के दशक तक नूरिस्तान को नहीं जाना जाता था | इस इलाक़े के नूरिस्तानी लोग इस्लाम की बजाए एक हिन्दु-धर्म से मिलता-जुलता धर्म रखते थे। १८९५-९६ में अफ़्ग़ानिस्तान के अमीर अब्दुर रहमान ख़ान ने आक्रमण कर के यहाँ क़ब्ज़ा जमा लिया और  उसी समय इस इलाक़े का नाम बदलकर 'नूरिस्तान' (यानि 'प्रकाश का स्थान') रख दिया गया।

## इन्हें भी देखें
* नूरिस्तानी लोग
* अब्दुर रहमान ख़ान
* अफ़्ग़ानिस्तान

## सन्दर्भ


श्रेणी:नूरिस्तान प्रान्त
श्रेणी:अफ़ग़ानिस्तान के प्रांत
ओरूज़्गान प्रान्त

[thumb|220px|[अफ़्ग़ानिस्तान का ओरूज़्गान प्रांत (लाल रंग में)]]
thumb|220px|ओरूज़्गान में गेंहू के खेत
**ओरूज़्गान** या **उरोज़्गान** (पश्तो: , अंग्रेजी: Oruzgan) अफ़्ग़ानिस्तान का एक प्रांत है जो उस देश के मध्य भाग में स्थित है। इस प्रान्त का क्षेत्रफल २२,६९६ वर्ग कि॰मी॰ है और इसकी आबादी सन् २००६ में लगभग ३.१ लाख अनुमानित की गई थी। इस प्रान्त की राजधानी तरीनकोट () शहर है। इस प्रान्त में बसने वाले अधिकतर लोग पश्तून हैं और सांस्कृतिक रूप से यह प्रान्त कंदहार के क्षेत्र से मिलता-जुलता है।

## प्रान्त का बँटवारा
२८ मार्च २००४ में ओरूज़्गान प्रान्त के उन ज़िलों को अलग करके दायकुंदी प्रान्त बनाया गया था जिनमें हज़ारा समुदाय के लोग बहुसंख्यक थे। इसमें केवल एक गिज़ाब ज़िला था जिसमें पश्तून लोग बहुसंख्यक थे, लेकिन २००६ में इस ज़िले को दायकुंदी से हटाकर वापस ओरूज़्गान में मिला दिया गया।

## इन्हें भी देखें
* तरीनकोट
* अफ़्ग़ानिस्तान

## सन्दर्भ


श्रेणी:ओरूज़्गान प्रान्त
श्रेणी:अफ़ग़ानिस्तान के प्रांत
नीमरूज़ प्रान्त

[thumb|180px|[अफ़ग़ानिस्तान का नीमरोज़ प्रान्त (लाल रंग में)]]
thumb|180px|नीमरोज़ प्रान्त में शुष्क-पथरीली ज़मीन पर उगने वाला 'चश्त' नामक पौधा
thumb|180px|नीमरोज़ प्रान्त के चख़ानसूर ज़िले का एक नज़ारा
**नीमरोज़** (पश्तो: , अंग्रेजी: Nimruz) अफ़ग़ानिस्तान का एक प्रांत है जो उस देश के पश्चिम में स्थित है। इस प्रान्त का क्षेत्रफल ४१,००५ वर्ग किमी है और इसकी आबादी सन् २००२ में लगभग १.५ लाख अनुमानित की गई थी। इस प्रान्त की राजधानी ज़रंज है। इस प्रान्त की सरहदें ईरान और पाकिस्तान से लगती हैं। नीमरोज़ प्रान्त अफ़ग़ानिस्तान की सब से कम घनी आबादी वाला सूबा है और इसका एक बड़ा भूभाग सीस्तान द्रोणी और दश्त-ए-मारगो के भयंकर रेगिस्तान में आता है।

## नाम की उत्पत्ति
'नीम' का अर्थ 'आधा' होता है, जैसा की हिन्दी कहावत 'नीम हकीम, ख़तरा-ए-जान' ('आधा हकीम से इलाज करवाना जान का ख़तरा मोल लेना है') में मिलता है। 'नीमरोज़ का मतलब है 'आधा दिन'।

## लोग
नीमरोज़ के ६०% निवासी बलोच लोग हैं। इनसे कुछ कम मात्रा में पठान लोग भी इस प्रान्त में रहते हैं। कुछ ताजिक (फ़ारसी-भाषी) लोग और उज़बेक लोग भी यहाँ बसते हैं। यहाँ के ८३% गाँव बलोच भाषा बोलते हैं।

## इन्हें भी देखें
* सीस्तान द्रोणी
* दश्त-ए-मारगो
* अफ़ग़ानिस्तान

## सन्दर्भ


श्रेणी:अफ़ग़ानिस्तान के प्रांत
पकतिया प्रान्त

[thumb|220px|[अफ़ग़ानिस्तान|अफ़्ग़ानिस्तान का पकतिया प्रान्त (लाल रंग में)]]
thumb|220px|पकतिया प्रान्त के बमोज़ई गाँव में पढ़ते बच्चे
**पकतिया** (फ़ारसी: , अंग्रेजी: Paktia) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ६,४३२ वर्ग किमी है और इसकी आबादी सन् २००२ में लगभग ४.१५ लाख अनुमानित की गई थी। इस प्रान्त की राजधानी गरदेज़ () शहर है। इस प्रान्त की सरहदें पाकिस्तान से लगती हैं। यहाँ के लगभग ९०% लोग पश्तून हैं और लगभग १०% फ़ारसी बोलने वाले ताजिक लोग हैं।

## इतिहास
'पकतिया' को पहले 'पशतिया' () और कुछ विद्वानों का मानना है की पश्तो शब्द इसी से उत्पन्न हुआ है। किसी ज़माने में पकतिया, ख़ोस्त और पकतीका प्रान्त एक ही सूबे के भाग हुआ करते थे और इन तीनों को अब 'लोया पकतिया' (यानि 'बड़ा पकतिया') बुलाया जाता है।

## इन्हें भी देखें
* गरदेज़
* पश्तो
* ख़ोस्त प्रान्त
* पकतीका प्रान्त
* अफ़्ग़ानिस्तान

## सन्दर्भ


श्रेणी:अफ़ग़ानिस्तान के प्रांत
पंजशीर प्रान्त

[thumb|200px|[अफ़ग़ानिस्तान|अफ़्ग़ानिस्तान का पंजशीर प्रान्त (लाल रंग में)]]
thumb|200px|पंजशीर वादी में भेड़ें
**पंजशीर** (फ़ारसी: , अंग्रेजी: Panjshir ; शाब्दिक अर्थ : "पाँच शेर") अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ३,६१० वर्ग किमी है और इसकी आबादी सन् २००९ में लगभग १.४ लाख अनुमानित की गई थी। इस प्रान्त की राजधानी बाज़ारक () शहर है। यहाँ के ज़्यादातर लोग फ़ारसी बोलने वाले ताजिक लोग हैं। पंजशीर प्रान्त में मशहूर पंजशीर वादी आती है और इसे अप्रैल २००४ में परवान प्रान्त को बांटकर बनाया गया था।

## नाम
'शीर' शब्द वही है जो हिन्दी में 'शेर' के रूप से जाना जाता है, हालांकि फ़ारसी में इसका अर्थ 'सिंह' (बबर शेर) होता है जबकि हिन्दी में इसका अर्थ 'बाघ' होता है। 'पंजशीर' का मतलब 'पाँच सिंह' है। यह नाम पाँच भाईयों के सम्मान में रखा गया है जिन्होनें १०वीं शताब्दी ईसवी में महमूद ग़ज़नी ले लिए यहाँ एक दुर्गम नदी पर बाँध डाला था।

## इन्हें भी देखें
* बाज़ारक
* परवान प्रान्त
* अफ़्ग़ानिस्तान

## सन्दर्भ


श्रेणी:पंजशीर प्रान्त
श्रेणी:अफ़ग़ानिस्तान के प्रांत
परवान प्रान्त

[thumb|220px|[अफ़ग़ानिस्तान|अफ़्ग़ानिस्तान का परवान प्रान्त (लाल रंग में)]]
**परवान** (फ़ारसी: , अंग्रेजी: Parwan) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ५,९७४ वर्ग किमी है और इसकी आबादी सन् २००९ में लगभग ५.६ लाख अनुमानित की गई थी। इस प्रान्त की राजधानी चारीकार () शहर है। यहाँ के ज़्यादातर लोग फ़ारसी बोलने वाले ताजिक लोग हैं, हालाँकि यहाँ पश्तून समुदाय के लोग भी रहते हैं।

## इतिहास
कहा जाता है कि परवान में पहली बस्तियाँ सिकंदर महान ने अपने आक्रमण और क़ब्ज़े के बाद बनाई थीं। ७९२ ईसवी में अरबों ने यहाँ क़ब्ज़ा कर लिया। १२२१ में यहाँ मंगोल हमलावरों और ख़्वारज़्मी साम्राज्य में युद्ध हुआ जिसमें मंगोलों को पराजय का सामना करना पड़ा। १८४० में भारत से आये ब्रिटिश राज के अंग्रेज़ों ने भी यहाँ प्रथम आंग्ल-अफ़ग़ान युद्ध के दौरान लड़ाई की और हार गए। यहाँ से बहुत लोग ईरान में मजदूर बनकर गए हैं और उनके भेजे गए पैसे से यहाँ की आर्थव्यवस्था लाभ उठाती है।

## इन्हें भी देखें
* चारीकार
* अफ़्ग़ानिस्तान

## सन्दर्भ


श्रेणी:परवान प्रान्त
श्रेणी:अफ़ग़ानिस्तान के प्रांत
पकतीका प्रान्त

[thumb|220px|[अफ़ग़ानिस्तान|अफ़्ग़ानिस्तान का पकतीका प्रान्त (लाल रंग में)]]
thumb|220px|पकतीका प्रान्त में एक चरवाहा अपनी बकरियों के साथ
**पकतीका** (फ़ारसी: , अंग्रेजी: Paktika) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल १९,४८२ वर्ग किमी है और इसकी आबादी सन् २००९ में लगभग ४ लाख अनुमानित की गई थी। इस प्रान्त की राजधानी शरना () शहर है। पकतीका की सरहदें पाकिस्तान से लगती हैं। यहाँ के लगभग ९६% लोग पश्तून हैं। यहाँ चंद हज़ार उज़बेक लोग भी रहते हैं जो आबादी के २% से भी कम हैं।

## इतिहास
किसी ज़माने में पकतिया, ख़ोस्त और पकतीका प्रान्त एक ही सूबे के भाग हुआ करते थे और इन तीनों को अब 'लोया पकतिया' (यानि 'बड़ा पकतिया') बुलाया जाता है। प्रसिद्ध यूनानी इतिहासकार हिरोडोटस ने ५वीं सदी ईसापूर्व में भी इस जगह के निवासियों को 'पक्तियाई' नाम दिया था। पकतीका प्रान्त की राजधानी कभी 'उरगुन' शहर हुआ करता था, लेकिन यह किसी भी मुख्य सड़क से दूर है इसलिए १९७० के दशक में राजधानी बदलकर शरना शहर कर दी गई।

## इन्हें भी देखें
* शरना, अफ़्ग़ानिस्तान
* पश्तो
* ख़ोस्त प्रान्त
* पकतिया प्रान्त
* अफ़्ग़ानिस्तान

## सन्दर्भ


श्रेणी:पकतीका प्रान्त
श्रेणी:अफ़ग़ानिस्तान के प्रांत
सर-ए-पोल प्रान्त

[thumb|200px|[अफ़ग़ानिस्तान|अफ़्ग़ानिस्तान का सर-ए-पोल प्रान्त (लाल रंग में)]]
**सर-ए-पोल** या **सर-ए-पुल** (फ़ारसी: , अंग्रेजी: Sar-e Pol) अफ़्ग़ानिस्तान का एक प्रांत है जो उस देश के मध्य-उत्तर में स्थित है। इस प्रान्त का क्षेत्रफल १६,३६० वर्ग किमी है और इसकी आबादी सन् २००९ में लगभग ५ लाख अनुमानित की गई थी। इस प्रान्त की राजधानी सर-ए-पोल शहर है। यहाँ के ५६% लोग फ़ारसी बोलने वाले ताजिक हैं और लगभग १९% लोग उज़बेक हैं। सर-ए-पोल एक पहाड़ी इलाक़ा है, विशेषकर प्रान्त के दक्षिणी भाग में।

## इन्हें भी देखें
* सर-ए-पोल शहर
* अफ़्ग़ानिस्तान

## सन्दर्भ


श्रेणी:सर-ए-पोल प्रान्त
श्रेणी:अफ़ग़ानिस्तान के प्रांत
तख़ार प्रान्त

[thumb|200px|[अफ़ग़ानिस्तान|अफ़्ग़ानिस्तान का तख़ार प्रान्त (लाल रंग में)]]
**तख़ार** (फ़ारसी: , अंग्रेजी: Takhar) अफ़्ग़ानिस्तान का एक प्रांत है जो उस देश के उत्तर-पश्चिम में स्थित है। इस प्रान्त का क्षेत्रफल १२,३३३ वर्ग किमी है और इसकी आबादी सन् २००९ में लगभग ८.९ लाख अनुमानित की गई थी। इस प्रान्त की राजधानी तालोक़ान () शहर है। यहाँ के अधिकतर लोग फ़ारसी बोलने वाले ताजिक और उज़बेक भाषा बोलने वाले उज़बेक लोग हैं। यह प्रान्त अपने नमक के क़ानों (खानों) के लिए मशहूर है जहाँ से खोदकर हज़ारों सालों से नमक निकाला जा रहा है।

## नाम का उच्चारण
'तख़ार' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें
* तालोक़ान
* अफ़्ग़ानिस्तान

## सन्दर्भ


श्रेणी:तख़ार प्रान्त
श्रेणी:अफ़ग़ानिस्तान के प्रांत
मैदान वरदक प्रान्त

[thumb|200px|[अफ़ग़ानिस्तान|अफ़्ग़ानिस्तान का मैदान वरदक प्रान्त (लाल रंग में)]]
**मैदान वरदक**, **मैदान वरदग** या केवल **वरदक** (फ़ारसी: , अंग्रेजी: Maidan Wardak) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ९,९३४ वर्ग किमी है और इसकी आबादी सन् २००९ में लगभग ५.४ लाख अनुमानित की गई थी। इस प्रान्त की राजधानी मैदान शहर () नामक नगर है। यहाँ के अधिकतर लोग पश्तून हैं और पश्तूनों के वरदक क़बीले के ऊपर ही इस प्रान्त का नाम रखा गया है। यहाँ की ज़्यादातर आबादी यहाँ से निकलने वाले काबुल-कंदहार के आसपास के इलाक़े में बस्ती है और बाक़ी पहाड़ी स्थानों पर आबादी बहुत कम घनी है।

## इन्हें भी देखें
* अफ़्ग़ानिस्तान

## सन्दर्भ


श्रेणी:मैदान वरदक प्रान्त
श्रेणी:अफ़ग़ानिस्तान के प्रांत
समंगान प्रान्त

[thumb|200px|[अफ़ग़ानिस्तान|अफ़्ग़ानिस्तान का समंगान प्रान्त (लाल रंग में)]]
[thumb|200px|समंगान प्रान्त (, [विलायत (प्रशासनिक विभाग)|विलायत-ए-समंगान) का सविस्तार नक़्शा]]
**समंगान** (फ़ारसी: , अंग्रेजी: Samangan) अफ़्ग़ानिस्तान का एक प्रांत है जो उस देश के उत्तर-पूर्व में स्थित है। इस प्रान्त का क्षेत्रफल ११,२६२ वर्ग किमी है और इसकी आबादी सन् २००९ में लगभग ३.५ लाख अनुमानित की गई थी। इस प्रान्त की राजधानी समंगान शहर है। यहाँ के तीन-चौथाई लोग फ़ारसी बोलने वाले ताजिक लोग हैं और लगभग एक-चौथाई लोग उज़बेक हैं। यहाँ बहुत से पुरातन स्थल हैं, जैसे कि तख़्त-ए-रुस्तम, लेकिन तालिबान और अन्य फ़ौजों के बीच में लड़ाई के कारण इतिहासकारों के लिए यहाँ अनुसंधान करना फ़िलहाल असंभव है।

## इन्हें भी देखें
* अफ़्ग़ानिस्तान

## सन्दर्भ


श्रेणी:अफ़ग़ानिस्तान के प्रांत
ज़ाबुल प्रान्त

[thumb|200px|[अफ़ग़ानिस्तान|अफ़्ग़ानिस्तान का ज़ाबुल प्रान्त (लाल रंग में)]]
**ज़ाबुल** (फ़ारसी: , अंग्रेजी: Zabul) अफ़्ग़ानिस्तान का एक प्रांत है जो उस देश के दक्षिण में स्थित है। इस प्रान्त का क्षेत्रफल १७,३४३ वर्ग किमी है और इसकी आबादी सन् २००९ में लगभग २.८ लाख अनुमानित की गई थी। इस प्रान्त की राजधानी क़लात () नामक शहर है। यहाँ के अधिकतर लोग पश्तून हैं। ज़ाबुल प्रान्त सन् १९६३ में पड़ोसी कंदहार प्रान्त को बांटकर बनाया गया था। इसकी दक्षिणी सरहद पाकिस्तान से लगती है।

## इन्हें भी देखें
* क़लात, ज़ाबुल प्रान्त
* अफ़्ग़ानिस्तान

## सन्दर्भ


श्रेणी:ज़ाबुल प्रान्त
श्रेणी:अफ़ग़ानिस्तान के प्रांत
स्वागत

**स्वागत** एक प्रकार का अभिवादन है जो किसी व्यक्ति को किसी नूतन स्थान या स्थिति से परिचित कराने और उन्हें सहज अनुभव कराने हेतु बनाया गया है। इस शब्द का प्रयोग नूतन व्यक्ति द्वारा स्वीकृति की अनुभूति का वर्णन करने हेतु भी किया जा सकता है।

यह संकेत कि आगन्तुकों का स्वागत है, विभिन्न स्तरों पर हो सकते हैं। उदाहरणार्थ, राष्ट्रीय, राज्य या नगरपालिका स्तर पर एक स्वागत चिह्न, किसी क्षेत्र की सीमा पर एक यातायात संकेत है जो क्षेत्र में आगन्तुकों का परिचय या स्वागत करता है।  किसी विशिष्ट समुदाय या वैयक्तिक भवन हेतु एक स्वागत संकेत भी उपस्थित हो सकता है।
## सन्दर्भ

श्रेणी:संस्कृति
राग बसंत

thumb|right|200px|रागमाला के एक लघु चित्र में राग वसंतराग बसंत या राग वसंत शास्त्रीय संगीत की हिंदुस्तानी पद्धति का राग है। वसंत का अर्थ वसंत ऋतु से है, अतः इसे विशेष रूप से वसंत ऋतु में गाया बजाया जाता है। इसके आरोह में पाँच तथा अवरोह में सात स्वर होते हैं। अतः यह औडव-संपूर्ण जाति का राग है। वसंत ऋतु में गाया जाने के कारण इस राग में होलियाँ बहुत मिलती हैं। यह प्रसन्नता तथा उत्फुल्लता का राग है। ऐसा माना जाता है कि इसके गाने व सुनने से मन प्रसन्न हो जाता है। इसका गायन समय रात का अंतिम प्रहर है किंतु यह दिन या रात में किसी समय भी गाया बजाया जा सकता है। रागमाला में इसे राग हिंडोल का पुत्र माना गया है। यह पूर्वी थाट का राग है। शास्त्रों में इससे मिलते जुलते एक राग वसंत हिंडोल का उल्लेख भी मिलता है। यह एक अत्यंत प्राचीन राग है जिसका उल्लेख अनेक प्राचीन ग्रंथों में मिलता है।

संक्षिप्त परिचय राग बसंत-

**"दो मध्यम कोमल ऋषभ चढ़त न पंचम कीन्ह।

**स-म वादी संवादी ते, यह बसंत कह दीन्ह॥****

आरोह- सा ग, म॑ ध॒ रें॒ सां, नि सां।

अवरोह- रें॒ नि ध॒ प, म॑ ग म॑ ऽ ग, म॑ ध॒ ग म॑ ग, रे॒ सा।

पकड़- म॑ ध॒ रें॒ सां, नि ध॒ प, म॑ ग म॑ ऽ ग।

वादी स्वरः सा

संवादीः म

थाट- पूर्वी (प्रचलित)

इस राग के बारे में कुछ मतभेद भी हैं। पहले मतानुसार इस राग में केवल तीव्र मध्यम का प्रयोग होना चाहिये, मगर दूसरे मतानुसार दोनो म का प्रयोग होना चाहिये जो कि आज प्रचलन में है।

विशेषता- उत्तरांग प्रधान राग होने की वजह से इसमें तार सप्तक का सा ख़ूब चमकता है। शुद्ध म का प्रयोग केवल आरोह में एक विशेष तरह से होता है- सा म, म ग, म॑ ध॒ सां।

गायन समय- रात्रि का अंतिम प्रहर (मगर बसंत ऋतु में इसे हर समय गाया बजाया जा सकता है।

इसे परज राग से बचाने के लिये आरोह में नि का लंघन करते हैं-

सा ग म॑ ध॒ सां

या

सा ग म॑ ध॒ रें॒ सां

विशेष स्वर संगतियाँ-

१) प म॑ ग, म॑ ऽ ग

२) म॑ ध॒ रें सां

३) सा म ऽ म ग, म॑ ध॒ रें॒ सां 

## सन्दर्भ


Basant; Hath Ki Safai; Wadda Kar Le Saajna, Basant Bahar; Chhaya; Chham Chham Nachat Ayi Bahar

श्रेणी:राग
श्रेणी:संगीत
राग बहार

राग बहार काफ़ी थाट से उत्पन्न षाड़व षाड़व जाति का राग है। अर्थात इसके आरोह तथा अवरोह से छे छे स्वरों का प्रयोग होता है। इसके गाने का समय रात्रि का दूसरा प्रहर है। गांधार और निषाद दोनो स्वर कोमल है लेकिन गायक अक्सर दोनों निषाद लेते हैं, शुद्ध निषाद का प्रयोग मध्य सप्तक में होता है और वह भी आरोह में। अन्य स्वर शुद्ध लगते हैं। कुछ गायक मध्यम के साथ विवादी के रूप में शुद्ध गंधार का भी थोड़ा सा प्रयोग करते हैं। लेकिन यह नियम नहीं, इसके अवरोह में कभी कभी ऋषभ और धैवत दोनो वर्जित करते हुए निधनिप ऐसा प्रयोग होता है पर यह आवश्यक नहीं। आरोह में गमपगमधनिसां इस प्रकार पंचम का वक्र प्रयोग भी होता है जिससे रागरंजकता बढ़ती है। इस राग का वादी स्वर षडज तथा संवादी स्वर मध्यम हैं। राग विस्तार मध्य व तार सप्तक में होने के कारण यह चंचल प्रकृति का राग माना जाता है। मपगम धनिसां इसकी मुख्य पकड़ है। यह राग बाकी अनेक रागों के साथ मिलाकर भी गाया जाता हैं। जिस राग के साथ उसे मिश्रित किया जाता है उसे उस राग के साथ संयुक्त नाम से जाना जाता है। उदाहरण के लिए बागेश्री राग में इसे मिश्र करने से बागेश्री-बहार, वसंत-बहार, भैरव-बहार इत्यादि। परंतु मिश्रण का एक नियम हे कि जिसमें बहार मिश्र किया जाय वह राग शुद्ध मध्यम या पंचम में होना चाहिए क्योंकि बहार का मिश्रण शुद्ध मध्यम से ही शुरू होता है।

## सन्दर्भ


श्रेणी:राग
राग हिंडोल

thumb|right|250px|राग हिंडोल 16वीं शती का एक लघुचित्रराग हिंडोल या राग हिंदोल का जन्म कल्याण थाट से माना गया है। इसमें मध्यम तीव्र तथा निषाद व गंधार कोमल लगते हैं। ऋषभ तथा पंचम वर्जित है। इसकी जाति ओड़व ओड़व है तथा वादी स्वर धैवत व संवादी स्वर गांधार है। गायन का समय प्रातःकाल है। शुद्ध निषाद, रिषभ और पंचम इस स्वर इसमें वर्ज्य हैं। तीव्र मध्यम वाला यह एक ही राग है जिसको प्रातःकाल गाया जाता है। अन्य सभी तीव्र मध्यम वाले रागों का गायन समय रात्रि में होता है।

राग हिंदोल में निषाद को बहुत कम महत्व दिया गया है। इतना ही नहीं, आरोह में उसे वर्ज्य करके अवरोह में भी सां ध इन दो स्वरों के बीच में छुपाना पड़ता है क्यों कि म ध नि सा लेने से सोहनी और सां नि, ध म लेने से पूरिया राग की छाया इसमें आने लगती है। इसको सोहनी और पूरिया से बचाने के लिए मध सांध, धम गसा ध सां ऐसी पकड़ लेने से इसका स्वरूप स्पष्ट होता है। इस राग में जब सां ध ऐसे स्वर आते हैं तब सां से ध स्वर पर आते समय बीच के निषाद को धैवत में जोड़ दिया जाता है। राग चिकित्सा में इस राग को जोड़ों के दर्द के लिए लाभकारी माना गया है।

## सन्दर्भ


श्रेणी:राग
श्रेणी:हिन्दी विकि डीवीडी परियोजना
हरि ठाकुर

अंगूठाकार|हरि_ठाकुर

**हरि ठाकुर** का जन्मः १६ अगस्त १९२७, में **[[रायपुर]]** में हुआ उन्होंने बी.ए., एल एल. बी. तक शिक्षा प्राप्त की तथा वकालत को अपना व्यवसाय बनाया। आजादी की लडाई के मह्त्वपूर्ण सिपाही स्व. श्री हरि ठाकुर हिन्दी के वरिष्ठतम गीतकारों में एक सम्मानित नाम हैं। इनकी 30 से अधिक कृतियाँ प्रकाशित और चर्चित रही हैं। छत्तीसगढ के महत्वपूर्ण इतिहासविद्, स्वतंत्रतासंग्राम सेनानी के रूप में जाने जाने वाले हरि ठाकुर की छत्तीसगढ़ राज्य निर्माण में महती भूमिका रही है। वे 1942 के आंदोलन से लेकर 1955 के गोवा मुक्ति स्वतंत्रता संग्राम तक सक्रिय रहे। भूदान आंदोलन में भागीदारी की, 1954 में नागपुर भूदान की पत्रिका साम्ययोग का संपादन किया और 1960 में छत्तीसगढ़ हिंदी साहित्य सम्मेलन की अध्यक्षता की। 1965-65 में वे संज्ञा मासिक पत्रिका के संपादक बने और 1967-68 में साप्ताहिक राष्ट्रबंधु के। वे छत्तीसगढ़ रारज्य निर्माण संयोजन समिति के संयोजक भी रहे। 1995 में उन्होंने सृजन सम्मान संस्था की स्थापना गठन और 2001 तक इसके अध्यक्ष रहे।
कृतियाँ – 

कविता संग्रह

01. लोहे का नगर

02. नये विश्वास के बादल 

03. जय छत्तीसगढ़

04. पौरूषः नये संदर्भ

05. मुक्ति गीत 

06. धान के कटोरा 

07. बानी हे अनमोल 

08. छत्तीसगढ़ी गीत अउ कविता

09. गीतों के शिलालेख

10. शहीद वीर नारायण सिंह 

11. हँसी एक नाव सी (गीत संकलन)

 

इतिहास, शोध, जीवनी 

01. त्यागमूर्ति ठा. प्यारे लाल सिंह 

02. छत्तीसगढ़ के रत्न 

03. उत्तर कोसल बनाम दक्षिण कोसल 

05. छत्तीसगढ़ के इतिहास पुरूष 

06. छत्तीसगढ़ गाथा 

07. जल, जंगल और ज़मीन के संघर्ष की शुरूआत 

08. छत्तीसगढ़ राज्य का प्रांरभिक इतिहास 

09. कोसल की भाषा कोसली 

10. छत्तीसगढ़ का सांस्कृतिक विकास 

## सम्मान
छत्तीसगढ़ हिंदी साहित्य सम्मेलन। श्री चक्रधर कला केंद्र रायगढ़, महात्मा गाँधी जन्म शताब्दी समारोह, मध्यप्रदेश, रविशंकर विश्वविद्यालय, रामचंद्र देशमुख सम्मान, भिलाई, महंत नरेंद्रदास स्मृति सम्मान, भोपाल, छत्तीसगढ़ी साहित्य सम्मेलन द्वारा नागरिक अभिनंदन, रायपुर, महाकोशल अलंकरण आदि सैकड़ो सम्मान एवं पुरस्कार। अनेक विश्वविद्यालयों एवं स्कूली शिक्षा के पाठ्यक्रमों में रचनाओं का समादरण।

## सन्दर्भ


श्रेणी:हिन्दी साहित्यकार
सिस्को सिस्टम्स

**सिस्को सिस्टम्स** (), विश्व की एक बहुत बडी नेटवर्किंग और सॉफ्टवेयर कम्पनी है। यह मुख्य्तः नेटवर्क सम्बन्धी उपकरण बनाती है। 35 अरब डालर की यह अमेरिकी कंपनी, भारतीय उपमहाद्वीप में नेटवर्किंग उपकरण उपलब्ध कराने वाली सबसे बड़ी कंपनी है।

## भारत में सिस्को
सिस्को ने 1995 में भारत में संचालन शुरू किया। यहाँ इसके सात कार्यालय - नई दिल्ली, मुंबई, बेंगलुरु, चेन्नई, पुणे, कोलकाता और हैदराबाद में हैं। बैंगलोर में स्थित सिस्को ग्लोबल डेवलपमेंट सेंटर अमेरिका के बाहर सबसे बड़ा है। जहाँ सिस्को के रिसर्च एंड डेवलपमेंट (आरएंडडी), आईटी, सर्विसेज और कस्टमर सपोर्ट टीम कार्यरत है, और सिस्को के लिए उभरते बाजारों के लिए नए मार्केट-मार्केट चैनल, मार्केट्स, प्रोसेस और टेक्नोलॉजी बनाने के लिए विघटनकारी बिजनेस मॉडल विकसित करता है। यहां स्थित उन्नत ग्लोबल वार्ता केंद्र, सिस्को के नवीनतम प्रौद्योगिकी समाधानों और प्रूफ-ऑफ़-अवधारणाओं को दर्शाता है।
## इन्हें भी देखें
Cisco Router Functions
Cisco router functions – They serve two primary functions that are:

1.They manage traffic between packet-switched networks or subnetworks by forwarding data packets to their intended IP addresses.
2.They allow multiple devices such as PC, tablets, mobile to use the same Internet connection.

## सन्दर्भ
## बाहरी कड़ियाँ
श्रेणी:अमेरिकन नेटवर्किंग कंपनी
श्रेणी:बहुराष्ट्रीय कम्पनियाँ
बदख़्शान प्रान्त

::*मध्य एशिया के इसी नाम के ऐतिहासिक क्षेत्र के लिए [[बदख़्शान]] देखें और ताजिकिस्तान के इस से मिलते-जुलते नाम वाले प्रान्त के लिए [[कूहिस्तोनी-बदख़्शान स्वशासित प्रान्त]] देखें*
**बदख़्शान** (फ़ारसी: ) अफ़्ग़ानिस्तान का एक प्रांत है जो उस देश के उत्तर-पूर्वी भाग में हिन्दु कुश पर्वतों और आमू दरिया के बीच स्थित है। यह ऐतिहासिक बदख़्शान क्षेत्र का हिस्सा है। इसका क्षेत्रफल ४४,०५९ वग किमी है और इसकी आबादी सन् २०१२ में लगभग १० लाख अनुमानित की गई थी। अफ़्ग़ानिस्तान को चीन द्वारा नियंत्रित तिब्बत व शिंजियांग क्षेत्रों से जोड़ने वाला दुर्गम वाख़ान गलियारा भी इसी प्रान्त में आता है।

## नाम
'बदख़्शान' क्षेत्र का नाम ईरान के सासानी साम्राज्य ने दिया था। उसकी राज्य-व्यवस्था में 'बदख़्श' एक सरकारी उपाधि हुआ करती थी और 'आन' का अर्थ है 'वाला' है (जैसे 'हिम्मत-ए-

## इन्हें भी देखें
* अफ़्ग़ानिस्तान

## सन्दर्भ


श्रेणी:बदख़्शान प्रान्त
श्रेणी:अफ़ग़ानिस्तान के प्रांत
महान जीवित चोल मंदिर

**महान जीवित चोल मन्दिर** (Great Living Chola Temples) भारत के तमिल नाडु राज्य में चोल साम्राज्य काल के कुछ हिन्दू मन्दिरों की सूची है जिन्हें यूनेस्को विश्व धरोहर स्थल घोषित करा गया है। यह 11वीं और 12वीं शताब्दी में निर्मित हुए थे और इस सूची में बृहदीश्वर मन्दिर, तंजावूर, बृहदीश्वर मन्दिर, गंगैकोण्ड चोलपुरम और ऐरावतेश्वर मन्दिर, कुंभकोणम सम्मिलित हैं।

## इतिहास
बॄहदेश्वर मन्दिर को युनेस्को द्वारा 1987 में विश्व धरोहर स्थल घोषित किया गया था। ऐरावतेश्वर मन्दिर, दारासुरम को सन् 2004 में इस सूची में जोड़ा गया था। इस स्थल को अब "महान जीवित चोल मन्दिर" नाम दिया गया है।

## विवरण
बृहदेश्वर अथवा बृहदीश्वर मन्दिर तमिलनाडु के तंजौर में स्थित एक हिंदू मंदिर है जो 11वीं सदी के आरम्भ में बनाया गया था। इसे तमिल भाषा में बृहदीश्वर के नाम से जाना जाता है। इसका निर्माण 1003-1010 ई. के बीच चोल शासक राजाराज चोल १ ने करवाया था। उनके नाम पर इसे राजराजेश्वर मन्दिर का नाम भी दिया जाता है। यह अपने समय के विश्व के विशालतम संरचनाओं में गिना जाता था। इसके तेरह (13) मंजिले भवन (सभी हिंदू अधिस्थापनाओं में मंजिलो की संख्या विषम होती है।) की ऊँचाई लगभग 66 मीटर है। मंदिर भगवान शिव की आराधना को समर्पित है। यह कला की प्रत्येक शाखा - वास्तुकला, पाषाण व ताम्र में शिल्पांकन, प्रतिमा विज्ञान, चित्रांकन, नृत्य, संगीत, आभूषण एवं उत्कीर्णकला का भंडार है। यह मंदिर उत्कीर्ण संस्कृत व तमिल पुरालेख सुलेखों का उत्कृष्ट उदाहरण हैं। इस मंदिर के निर्माण कला की एक विशेषता यह है कि इसके गुंबद की परछाई पृथ्वी पर नहीं पड़ती। शिखर पर स्वर्णकलश स्थित है। जिस पाषाण पर यह कलश स्थित है, अनुमानत: उसका भार 2200 मन (80 टन) है और यह एक ही पाषाण से बना है। मंदिर में स्थापित विशाल, भव्य शिवलिंग को देखने पर उनका वृहदेश्वर नाम सर्वथा उपयुक्त प्रतीत होता है। मंदिर में प्रवेश करने पर गोपुरम्‌ के भीतर एक चौकोर मंडप है। वहां चबूतरे पर नन्दी जी विराजमान हैं। नन्दी जी की यह प्रतिमा 6 मीटर लंबी, 2.6 मीटर चौड़ी तथा 3.7 मीटर ऊंची है। भारतवर्ष में एक ही पत्थर से निर्मित नन्दी जी की यह दूसरी सर्वाधिक विशाल प्रतिमा है। तंजौर में अन्य दर्शनीय मंदिर हैं- तिरुवोरिर्युर, गंगैकोंडचोलपुरम तथा दारासुरम्‌।

## चित्रदीर्घा

## इन्हें भी देखें
* बृहदीश्वर मन्दिर, तंजावूर
* बृहदीश्वर मन्दिर, गंगैकोण्ड चोलपुरम
* ऐरावतेश्वर मन्दिर, कुंभकोणम
* चोल साम्राज्य

## सन्दर्भ
* UNESCO की विश्व धरोहर स्थल घोषित चोल मन्दिर

## सन्दर्भ

श्रेणी:भारत के विश्व धरोहर स्थल
श्रेणी:तमिल नाडु में हिन्दू मन्दिर
श्रेणी:चोल वास्तुकला
श्रेणी:ग्रेनाइट स्थापत्य